Mercedes-Benz W204

Το Mercedes-Benz W204, γνωστό και ως Mercedes C-Class W204, ήταν ένα μεσαίο αυτοκίνητο που κατασκευάστηκε από τη γερμανική αυτοκινητοβιομηχανία Mercedes-Benz, από τον Μάρτιο του 2007 έως τον Φεβρουάριο του 2014, αν και ειδικότερα η εκδοχή κουπέ μπήκε στην παραγωγή μόλις το 2011 και παρήχθη έως το 2015. Το W204 αντικατέστησε το Mercedes-Benz W203 και έφερε μεγαλύτερο μεταξόνιο και γενικότερα μεγαλύτερες εξωτερικές διαστάσεις από τον προκάτοχό του. Αντικαταστάθηκε τον Μάρτιο του 2014 από το Mercedes-Benz W205.

Όπως και οι παλαιότερες γενιές της C-Class, το W204 κατατάχθηκε εμπορικά στη μεσαία κατηγορία D, αν και θεωρήθηκε παράλληλα και ως compact αυτοκίνητο πολυτελείας. Οι κυριότεροι ανταγωνιστές του, ήταν το Audi A4, η BMW Σειρά 3 E90 και μεταγενέστερα η BMW Σειρά 3 F30, και το Lexus IS.

 Εισαγωγή 

Η επίσημη παρουσίαση της C-Class W204 έγινε πρώτα στις Ηνωμένες Πολιτείες και στις 18 Ιανουαρίου 2007, στο Σαλόνι Αυτοκινήτου στο Ντιτρόιτ, ενώ στην Ευρώπη έγινε τον Μάρτιο του 2007 στο Σαλόνι Αυτοκινήτου της Γενεύης. Η έναρξη των πωλήσεων της C-Class W204 στην ευρωπαϊκή αγορά έλαβε χώρα στις 31 Μαρτίου 2007 και μάλιστα έγινε ταυτόχρονα σε όλες σχεδόν τις χώρες της Ευρώπης.

Η αισθητική του μοντέλου θύμιζε εμφανώς την κορυφαία Mercedes-Benz S-Class W221, ενώ είχε και κάποιες επιδράσεις και από την CLS-Class C219. Μεγάλη έμφαση είχε δοθεί και στη βελτίωση της αξιοπιστίας του μοντέλου, καθώς τα 10 προηγούμενα χρόνια η εταιρεία είχε κατρακυλήσει επικίνδυνα στον τομέα αυτό, με αποτέλεσμα να χάσει την πρώτη θέση διεθνώς στις πωλήσεις των πολυτελών αυτοκινήτων, θέση που είχε διατηρήσει έως και το 2004.Nel Mondo la Fiat super BMW, in Al Volante starter. Anno 16 n.9, settembre 2013.

 Εκδοχές αμαξώματος 

Το μοντέλο κατασκευάστηκε σε τρεις τύπους αμαξωμάτων: σεντάν, στέισον βάγκον (T-Modell) και κουπέ. Όπως προαναφέρθηκε, είχε μακρύτερο μεταξόνιο και γενικότερα εξωτερικές διαστάσεις από τον προκάτοχό του (W203), βελτιώνοντας έτσι εμφανώς τους εσωτερικούς χώρους, καθώς και ισχυρότερο σασί.

Ειδικότερα το W204 coupé αντικατέστησε την σειρά CLC, που αναφερόταν ως ξεχωριστή σειρά, αλλά βασιζόταν στον προκάτοχο Mercedes-Benz W203. Σε αντίθεση με το W203 station wagon, η έκδοση station wagon του W204 δεν είχε εξαχθεί ποτέ στη Βόρεια Αμερική, πιθανότατα λόγω της κακής εμπορικής πορείας του W203 station wagon. Κατά την εισαγωγή της, ωστόσο, στις αρχές του 2008, η W204 station wagon προσέφερε τον μεγαλύτερο χώρο αποσκευών ανάμεσα σε όλα τα πολυτελή station wagon της τότε εποχής.

Για την ιστορία, το W204 μοιραζόταν την πλατφόρμα με την Mercedes-Benz E-Class C207, δηλαδή την 2-πορτη κουπέ εκδοχή της Mercedes-Benz E-Class W212.

 Μετάδοση της κίνησης 

Η μεγάλη πλειοψηφία των C-Class W204 διατέθηκε με την κίνηση στους πίσω τροχούς, αλλά υπήρξαν και εκδόσεις που διατέθηκαν ως τετρακίνητες, με το σύστημα 4MATIC της εταιρείας. Είναι αξιοσημείωτο ότι ειδικότερα στις ΗΠΑ τα περισσότερα W204 πωλήθηκαν ως 4MATIC.

 Ανανέωση του 2011 

Τον Μάρτιο του 2011, για τη σεζόν (model year) του 2012, η C-Class W204 υπέστη μια ανανέωση, με λίγο διαφορετική γρίλια και μπροστινά φώτα, με πίσω φώτα που έγιναν τεχνολογίας LED, καθώς και με ένα βελτιωμένο ταμπλό και κάποιες διαφορές στον πίνακα οργάνων.

 Επίπεδα εξοπλισμού 

Το W204 προσφέρθηκε σε τέσσερα επίπεδα εξοπλισμού:

 Classic
 Elegance
 Avantgarde
 AMG.

 Τεχνικά χαρακτηριστικά 
ΜοντέλοΚαύσιμο/ΤροφοδοσίαΔιάταξη/αριθμός κυλίνδρωνΚυβισμός σε cm³Ισχύς σε PSΡοπή σε N·mΕπιτάχυνση 0-100 km/hΤελική ταχύτητα (km/h)Κατανάλωσηανά 100 kmΠερίοδοςπαραγωγής C 180 KompressorΒενζίνη/Μηχανικός υπερσυμπιεστήςΣε σειρά/41.796/
1.5951562309,5 sec2307,3 λίτρα03/2007-10/2008C 180 Kompressor BlueEFFICIENCY6,7 λίτρα04/2008-04/2010C 180 CGI BlueEFFICIENCYΒενζίνη/Άμεσος ψεκασμός, τούρμπο2509,0 sec22511/2009-04/20121.5958,5 sec5,8 λίτρα04/2012-C 180 CDI BlueEFFICIENCY4Πετρέλαιο/Άμεσος ψεκασμός, τούρμπο2,14312030010,5 sec2085,0 λίτρα04/2010-C 200 KompressorΒενζίνη/Μηχανικός υπερσυμπιεστής1.7961842508,6 sec2357,6 λίτρα03/2007-04/2010C 200 CGI BlueEFFICIENCYΒενζίνη/Άμεσος ψεκασμός, τούρμπο2708,2 sec2376,8 λίτρα11/2009-C 200 CDIΠετρέλαιο/Άμεσος ψεκασμός, τούρμπο2.1431362709,2 sec2185,7 λίτρα03/2007-06/2009C 200 CDI BlueEFFICIENCY36004/2008-C 220 CDI1704008,4 sec2315,9 λίτρα03/2007-06/2009C 220 CDI BlueEFFICIENCY5,4 λίτρα06/2009-C 230Βενζίνη/Ηλεκτρονικός ψεκασμόςV/62.4962042458,4 sec2409,1 λίτρα03/2007-06/2009C 250 CGI BlueEFFICIENCYΒενζίνη/Άμεσος ψεκασμός, τούρμποΣε σειρά/41.7963108,2 sec2377,4 λίτρα06/2009-C 250 CDI BlueEFFICIENCY1Πετρέλαιο/Άμεσος ψεκασμός, τούρμπο2,1435007,0 sec2405,6 λίτρα10/2008-C 2801Βενζίνη/Ηλεκτρονικός ψεκασμόςV/62.9962313007,2 sec25029,4 λίτρα03/2007-06/2009C 30006/2009-02/2011C 300 CDI 4MATICΠετρέλαιο/Άμεσος ψεκασμός, τούρμπο2.9872245106,4 sec7,2 λίτρα06/2011C 320 CDI12245107,7 sec6,9 λίτρα03/2007-06/2009C 3501Βενζίνη/Ηλεκτρονικός ψεκασμός3.4982723506,4 sec9,9 λίτρα03/2007-C 350 CGI BlueEFFICIENCYΒενζίνη/Άμεσος ψεκασμός2923656,2 sec8,3 λίτρα10/2008-02/2011C 350 BlueEFFICIENCY3063706,0 sec6,8 λίτρα03/2011-C 350 CDI1Πετρέλαιο/Άμεσος ψεκασμός, τούρμπο2.9872245107,7 sec6,9 λίτρα06/2009-11/2009C 350 CDI BlueEFFICIENCY12315406,4 sec11/2009-C 350 CDI BlueEFFICIENCY2656206,0 sec5,9 λίτρα06/2011-C 63 AMGΒενζίνη/Ηλεκτρονικός ψεκασμόςV/86.2084576004,5 sec13,4 λίτρα03/2007-C 63 AMG Performance Package Plus34874,4 sec2502 (2803)11/2009-C 63 AMG Black Series5176204,2 sec30012,2 λίτρα01/2012-

1 Διαθέσιμο και σε τετρακίνητη έκδοση 4MATIC. 
2 Ηλεκτρονικά περιορισμένη. 
3 Κατόπιν παραγγελίας. 
4 Μόνο για την αγορά της Ολλανδίας.

 Αναφορές 

 Εξωτερικοί σύνδεσμοι 

 2008-2014 Mercedes-Benz C-Class review by Consumerguide.com (αναφέρεται στην C-Class W204 Αμερικανικών προδιαγραφών)
 W204 C-Class press release, text, photographs / 18 Jan. 2007.
 Mercedes-Benz C-Class: the design – Car Body Design / 25 Jan. 2007
 «2008 Mercedes-Benz C-Class Wagon Preview» by Jeff Youngs, December 31, 2007.
 Erste Infos: Mercedes-Benz C-Klasse Coupé: Guts Geschmäckle autoscout24.de, 11. Februar 2011.

W204
Κατηγορία:Μεσαία αυτοκίνητα
Κατηγορία:Γερμανικά αυτοκίνητα